id id de en zh ta ms ja pt id en zh ta id en ms ms id id id ms ms id ms ms id id id id id ms id ms en zh en en en en en zh en zh zh ta ms ms en id es en en
PRU ketika musim banjir tidak sesuai, jejas keselamatan nyawa rakyat - Kon Yeow | Buletin Mutiara
GEORGE TOWN – Pelaksanaan Pilihan Raya Umum Ke-15 (PRU-15) ketika musim monsun adalah tidak sesuai dan boleh menjejaskan bukan sahaja keselamatan tetapi juga nyawa rakyat.
Ketua Menteri, Y.A.B. Tuan Chow Kon Yeow berkata bahawa pihak yang ingin mengadakan pilihan raya ketika musim monsun (Timur Laut) melanda seolah-olah tidak memikirkan impak yang terpaksa ditempuh oleh banyak pihak.
Mungkin mereka yang inginkan pilihan raya diadakan ketika musim monsun ini tidak mengambil kira aspek logistik dan keselamatan rakyat yang keluar mengundi.
“Malah, keadaan tersebut juga akan menyebabkan peratusan yang keluar mengundi rendah, bukan kerana mereka (pengundi layak) tidak mahu pergi tetapi tidak dapat pergi mengundi kerana banjir.
“(Dan) kertas undi juga mungkin tidak dapat dibawa kerana banjir, jadi adakah ia memberi makna pilihan raya jika pengundi terpaksa berdepan dengan situasi membahayakan,” ujarnya sebagai respons terhadap pertanyaan pemberita pada sidang media di Komtar pada 20 September 2022.
Mengulas lanjut, Kon Yeow turut menegaskan bahawa sekiranya PRU-15 masih mahu diadakan ketika musim monsun seluruh proses pilihan raya akan terjejas.
Bagaimana kita mahu mengekalkan negara kita yang mengamalkan demokrasi berparlimen jika pilihan raya umum diadakan semasa musim monsun.
“Bagaimana sekiranya berlaku banjir pada hari pengundian atau sehari sebelum hari pengundian?
“Bagaimana rakyat Malaysia mahu melaksanakan hak mereka untuk mengundi, apabila mereka terpaksa menempuh situasi antara hidup dan mati jika banjir melanda sama ada di rumah atau di tempat pengundi.
“Saya rasa banyak pihak telah bersuara dan tidak bersetuju dengan keputusan untuk mengadakan PRU-15 ketika musim monsun melanda negara.
“(Dan) kita lihat apakah keputusan mereka setelah ramai pihak yang mula menyuarakan untuk tidak mengadakan pilihan raya ketika musim monsun,” katanya yang juga Ahli Parlimen Tanjong.
Ketika ditanya sama ada Kerajaan Negeri Pulau Pinang akan membubarkan Dewan Undangan Negeri (DUN) sekiranya pembubaran Parlimen dilakukan dalam waktu terdekat ini, Kon Yeow yang juga Ahli Dewan Undangan Negeri (ADUN) Padang Kota memberitahu bahawa pihaknya berkemungkinan tidak akan ikut langkah pada peringkat Persekutuan itu.
Sekiranya musim monsun mungkin kita (Kerajaan Negeri) tidak akan membubarkan DUN kerana ia amat berisiko tinggi.
“Sebelum ini, (pada Februari 2022) kita pernah mengumumkan bahawa kita tidak akan membubarkan DUN sekiranya PRU mengejut diadakan.
“Namun sekiranya pembubaran Parlimen diadakan ketika hampir tempoh matang maka kita akan ikut.
“Tetapi kini keadaan berbeza apabila Barisan Nasional (BN) inginkan pembubaran walaupun ketika musim monsun dan banyak pihak yang telah mengkritik keputusan tersebut.
“(Dan) pastinya tidak sesuai untuk mengadakan kempen pilihan raya ataupun pilihan raya (hari mengundi) juga,” tegasnya lagi.
Sebagai rekod, monsun Timur Laut berlaku pada bulan November sehingga Mac yang membawa hujan lebat terutama di negeri-negeri pantai timur Semenanjung dan barat Sarawak serta merupakan musim hujan utama di Malaysia.
Penang may not run polls with GE15 if it is held during the monsoon period
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.